Hver er stærsta bygging í heimi að flatarmáli ? Stærsta hús í heimi , miðað við grunnflöt , sem nefnt er í Heimsmetabók Guinness frá árinu 1985 , er blómamarkaðshöll í Aalsmeer , Hollandi , 303.282 m 2 . Stærsta hús miðað við rúmtak er aðalsamsetningarsalur Boeing-flugvélasmiðjunnar í Everett í Washington , Bandaríkjunum : 5,6 milljón m 3 . Stærsta verksmiðja telst Nizhniy Tagil járnbrautarvagna - og skriðdrekaverksmiðjan , norðvestur af borginni Sverdlovsk í Úkraínu . Flötur hennar er 827.000 m 2 Stærsta stjórnunaraðsetur í heimi að grunnfleti er Pentagon „ fimmhyrningurinn “ í Virginíuríki í Bandaríkjunum , en þar er aðsetur bandaríska varnarmálaráðuneytisins . Samanlagður gólfflötur á 5 hæðum hússins er um 600.000 m 2 en hver hinna fimm útveggja byggingarinnar er 281 m að lengd . Stærsti kastali heims er Windsor-kastali í New Windsor á Englandi , eitt af aðsetrum bresku konungsfjölskyldunnar . Grunnflötur kastalans er 576 x 164 m . Fengið úr Heimsmetabók Guinness ( ritstj. Örnólfur Thorlacius , útg. Örn og Örlygur 1985 ) .